ועדת החוקה, חוק ומשפט, כנסת 25, פרוטוקול מספר 38, 2023-02-22 00:00

שמחה רוטמן: בוקר טוב

משה ארבל: אני מבקש הצעה לסדר: משנכנס אדר מרבים בשמחה

שמחה רוטמן: רבותיי, בוקר טוב, משנכנס אדר מרבין בשמחה, א' באדר התשפ"ג, חודש טוב, הנושא היום הוא הצעת חוק ההוצאה לפועל (תיקון מס' 72) (הגנה מפני עיקול של כספי סיוע להורה עצמאי), התשפ"ב–2022 , של חברת הכנסת חוה אתי עטיה, שלום וברכה ובוקר טוב, שלום גם לחבר הכנסת ארבל

שמחה רוטמן:  אנחנו עוסקים בהחלת דין רציפות

שמחה רוטמן:  העברנו בקשה מטעם הוועדה להתייחסות הממשלה להחלת דין הרציפות והממשלה נתנה לכך את הסכמתה האדיבה

שמחה רוטמן:  אנחנו צריכים להצביע על כך וקודם לכן נשמע מהיועץ המשפטי, עורך הדין אלעזר שטרן, סקירה על מה מדובר ובעזרת השם נתקדם

אלעזר שטרן: הצעת החוק של חברת הכנסת חוה אתי עטיה ביקשה להציע תוספת לרשימה שבסעיף 50 (לחוק ההוצאה לפועל) לנכסים שנמצאים בידיים של צד שלישי ואי-אפשר לעקל אותם

אלעזר שטרן:  הסעיף קובע רשימה של נכסים של החייב שאי-אפשר לעקל אותם מתוך תפיסה של המחוקק שיש מינימום של דברים שאי-אפשר לקחת מאדם מתוך הרצון לשמור על כבודו ועל הקיום המינימלי של החיים שלו

משה ארבל: ברוח הדברים שקראנו בפרשת משפטים בשבת האחרונה: "בחוץ תעמוד, והאיש אשר אתה נושה בו יוציא אליך את העבוט החוצה"

משה ארבל:  פסק דין פרח

אלעזר שטרן: נכון

חוה אתי עטייה: אני יכולה להצביע במקום חנוך?     

שמחה רוטמן: כן, את יכולה למלא את מקומו

איל קופמן: כן, ודאי

אלעזר שטרן: חברת הכנסת עטיה מציעה להתייחס לכספים שהורים עצמאיים מקבלים

אלעזר שטרן:  יש כל מיני תוכניות ממשלתיות שנותנות הטבות שונות להורים עצמאיים

אלעזר שטרן:  ההצעה הייתה להחריג את כספי הסיוע המדובר מרשימת הנכנסים שניתן לעקל, מתוך הבנה שחלק מהכספים הללו נועדו לאפשר קיום מינימלי של ההורה

אלעזר שטרן:  בדיון שהיה בוועדה בכנסת הקודמת דובר על ארבע סוגיות מרכזיות

אלעזר שטרן:  הסוגיה הראשונה, הטכנית, עסקה במיפוי

אלעזר שטרן:  לא היה ברור עד הסוף לוועדה מה הן אותן התוכניות

אלעזר שטרן:  מסתבר שבמשרדי הממשלה השונים היו תוכניות שונות לסיוע להורים עצמאיים והיה צורך בעבודת מטה ממשלתית למיפוי אותן הסוגיות

אלעזר שטרן:  הסוגיה השנייה היא שאלת השוויון

אלעזר שטרן:  מסתבר שחלק מהזכאים לקבלת כספים מהתוכניות האמורות זה לא רק הורים עצמאיים

אלעזר שטרן:  אם יש לך כל מיני סיוע בשכר דירה או סיוע במעונות או כל מיני דברים כאלה, אזי יש עוד אנשים שזכאים לקבל את הסיוע ולא רק הורים עצמאיים

אלעזר שטרן:  נשאלת השאלה, אם התפיסה של המחוקק היא שזה סוג הנכסים שראוי להגן עליהם, למה להגן רק על הורים עצמאיים ולא על אנשים אחרים שזכאים לסוג נכס זה

משה ארבל: מחילה, כבוד היועץ המשפטי, למה אנחנו דנים לגופו של חוק?     

שמחה רוטמן: הוא רק מתאר את הדיונים שנערכו בוועדה בכנסת הקודמת, זאת על מנת שנבין על מה אנחנו רוצים להחיל דין רציפות

שמחה רוטמן:  אנחנו רוצים להמשיך את הדיון מהמקום בו הוא נעצר אז הוא מספר לנו את ההיסטוריה הרלוונטית

אלעזר שטרן: עוד סוגיה: אחרי שנעשה חלק מהמיפוי – אני לא יודע אם השלימו מלאכה זו – התברר שלא כל התוכניות הממשלתיות עונות בהכרח על הרציונל של סעיף 50

אלעזר שטרן:  לא כל הסיוע שמקבלים הורים עצמאיים הוא בהכרח מסוג אותם הכספים, או מסוג אותם הנכסים שעונים על הרציונל של קיום מינימלי בכבוד שמצדיק את ההגנה בסעיף 50, זו הנקודה השנייה

שמחה רוטמן: רציונל של 50,000 שקלים הוא קיום מינימלי בכבוד?     

אלעזר שטרן: כן, יש דברים שהמחוקק אומר שהוא לא מוכן שייקחו מהחייב כי מדובר בצרכי חיים בסיסיים

שמחה רוטמן: את הפירוט נבצע כשנדון בגוף החוק

אלעזר שטרן: יש עוד שאלות פרקטיות – לא ברמת החקיקה, אך עלו במהלך הדיונים – כל מיני עניינים מעשיים כמו שאלת העבודה מול הבנק כדי שהאחרון יזהה שכשמוטל עיקול על החשבון הוא לא חל על הכספים האלה

חוה אתי עטייה: דיבר נציג הבנק והוא נתן פתרון יצירתי

שמחה רוטמן: בסדר גמור, עורך דין שטרן מתאר את מה שהיה, אנחנו לא פותחים את זה היום

אלעזר שטרן: זה פחות או יותר

שמחה רוטמן: לפרקטיקה, כדאי שיהיו בפנינו הפרוטוקולים הקודמים של הישיבות בנושא זה

אלעזר שטרן: אלו היו הנקודות: המיפוי, שוויון, מהן התוכנית הרלוונטיות ומספר שאלות מעשיות שעולות

שמחה רוטמן: תודה

שמחה רוטמן:  חברת הכנסת עטיה, את רוצה לומר כמה מילים?     

חוה אתי עטייה: תודה רבה על שנענית לבקשתי לקיים את הדיון בימים לא שגרתיים אלה

חוה אתי עטייה:  אני רוצה לומר שמדובר באוכלוסייה שנמצאת מתחת לקו העוני, אוכלוסייה שמקבלת הבטחת הכנסה, אוכלוסייה קשה

חוה אתי עטייה:  המטרה של הצעת חוק זו היא לפרוס רשת ביטחון עבור הורים עצמאיים, לשפר את מצבם הכלכלי באמצעות שילובם בשוק העבודה, והכי חשוב – לדאוג לרווחתם ולהוצאתם ממעגל הקצבאות

חוה אתי עטייה:  גברת אלה בר דוד מזרוע העבודה, האחראית על התוכניות, אמרה בפירוש בישיבות הקודמות – אגב, אנחנו מחכים כבר שנה להצעה זו – שבתוכנית משתתפים 6,700 הורים עצמאיים שמקבלים את כספי הסיוע

חוה אתי עטייה:  היא אומרת שהמספר יגיע בהמשך לעשרות אלפים והיא ציינה עוד כי מתקבלות פניות רבות מההורים העצמאיים שזכאים לכספי הסיוע

חוה אתי עטייה:  ההורים ציינו שעם יעקלו את כספם לא יהיה להם אינטרס לצאת לשוק העבודה ולנסות להשתלב

שמחה רוטמן: שאלה לדיונים הבאים, מה שמוחרג בסעיף זה יוחרג גם מחובות ממשלתיים לרשות האכיפה והגבייה או שזה תקף רק לחובות להוצאה לפועל?         

אלעזר שטרן: אתה מדבר על המרכז לגביית קנסות

שמחה רוטמן: כן

אלעזר שטרן: למיטב זכרוני – כן

אלעזר שטרן:  אני צריך לבדוק את זה אבל למיטב זכרוני חוק המרכז לגביית קנסות מחריג את האוכלוסייה האמורה

שמחה רוטמן: נבדוק את זה גם במסגרת הדיונים

שמחה רוטמן:  יש נציגי ממשלה שרוצים לומר משהו?      

נעמה אורבך פוקס: עורכת הדין נעמה אורבך פוקס מרשות האכיפה והגבייה, חודש טוב

נעמה אורבך פוקס:  אין לי הרבה מה להוסיף מעבר למה שנאמר

נעמה אורבך פוקס:  אציין שישנן קצבאות שנעשה מבחן הכנסה עבור נתינתן ויש קצבאות שניתנות בגין המעמד של הורה כעצמאי – זה נאמר בדיון הקודם – וגם כאן נכנסת סוגית חוסר השוויון

שמחה רוטמן: בסדר גמור, נעבור להצבעה

שמחה רוטמן:  לאחר אישור דין הרציפות זה צריך להגיע למליאה?     

אלעזר שטרן: כן

שמחה רוטמן: ואז תהיה אפשרות להתנגדויות

אלעזר שטרן: נכון, המליאה צריכה להצביע על זה

שמחה רוטמן: אז צריך רוויזיה? האם יש חשש שמישהו יגיש ריוויזיה מטעמי פיליבסטר? אני מקווה שאף אחד לא יעשה זאת אז אנחנו לא נגיד

שמחה רוטמן:  אתם יודעים מה, שיגישו רוויזיה, אני מקווה מאוד שהם לא יעכבו דבר שכזה

שמחה רוטמן:  נעבור להצבעה, מי בעד אישור ההצעה לבקש מהמליאה את אישור החלת דין הרציפות, מי נגד? מי נמנע?     

שמחה רוטמן: בעד – 3 

שמחה רוטמן: נמנעים – אין אושרה

שמחה רוטמן: אני קובע כי הוועדה החליטה להציע למליאה להחיל דין רציפות על הצעת חוק ההוצאה לפועל (תיקון מס' 72) (הגנה מפני עיקול של כספי סיוע להורה עצמאי), התשפ"ב–2022, של חברת הכנסת חוה אתי עטיה

שמחה רוטמן:  אני מודה לך, חברת הכנסת עטיה שגם בימים אלו הצלחת להוציא אותנו מעיסוק בעניינים שברומו של עולם לעניינים אחרים שאף הם ברומו של עולם

שמחה רוטמן:  תודה לך ותודה לחבר הכנסת ארבל שהגיע להצביע

שמחה רוטמן:       אני אומר משהו שקצת מצער אותי לומר אבל אני חושב שמאחר שביום-יום אחת ההאשמות הנפוצות היא שאנחנו עוסקים רק בקידום הרפורמה, אני לא חושב שמדובר בהאשמה קשה ואני מוכן לקחת אותה על כתפיי כי מדובר ברפורמה מאוד חשובה גם לאימהות חד-הוריות, לחיילים, למי שרוצה לקנות דירה ועוד

שמחה רוטמן:  אני לא חושב שהרפורמה המשפטית אינה חשובה עבור כל האוכלוסיות הללו, אבל אומרים שאנחנו לא מתעסקים בכלום ולצערי קבענו את הדיון להבוקר ודחינו אותו בחצי שעה

שמחה רוטמן:  הגיעו לפה רק נציגי קואליציה, אז קצת קשה לשאול למה לא מתעסקים וכשכן מתעסקים אז משאירים את החדר ריק

שמחה רוטמן:  אני מתאר לעצמי שבשעה 10:00, כאשר נתחיל את הדיון השני, פתאום החדר יתמלא

שמחה רוטמן:  שיהיה ברור למי אכפת ולמי אכפת בעיקר בשביל הצעקות

שמחה רוטמן:  זו אמיר שקשה לי לומר אבל הנושא הזה חשוב והוא מקדם משהו שהתחיל בוועדת החוקה בכנסת הקודמת אז הייתי מצפה שיגיעו לדבר ולתמוך בדבר הזה

שמחה רוטמן:  תודה רבה, ישיבה זו נעולה